 Robert Peters : Robert Peters Tí wọn tún máa ń pè ní Roberts O. Peters jẹ òṣèré fíìmù àgbéléwò ti orílẹ-èdè Naijiria, aṣagbátẹrù eré, olùyàwòrán, àti alóhunlóyìn òṣèré. Ó di gbajúmọ nígbà tí ó ṣagbátẹrù fíìmù kan ní ọdún 2014 tí àkọlé rẹ ń jẹ Breakout 30 Days in Atlanta, Shades of Attractions 2015, Boxing Day 2016 àti A trip to Jamaica2016 àwọn fíìmù yìi ni ó ti ṣe àfihàn Ayo Makun, Ramsey Nouah, Richard Mofe Damijo, Vivica Fox, Dan Davies, Lynn Whitfield, Eric Anthony Roberts, Paul Campbell, Funke Akindele, Karlie Redd, Nse Ikpe-Etim, Desmond Elliott, Rasaaq Adoti, Chet Anekwe àti bẹẹ bẹẹ lọ.Wọn bí Peter sí ìlú Gari, ní Ìpínlẹ Kàdúná, apá Àríwá ní orílẹ-èdè Nàìjíríà. Ó jẹ ọmọ-àbíṣìkejì láàrin àwọn ọmọ mẹjọ tí àwọn òbí rẹ bí. Àwọn òbí rẹ, Lawrence Adagba àti Comfort Peters wá láti ìlú Ososo, ní Akoko Edo, ní Ìpínlẹ Ẹdó.Peter bẹrẹ ilé-ìwé alákọọbẹrẹ ní St. Gregory Primary School, ní Ìpínlẹ Kàdúná, ibẹ sì ni ó ti parí ẹkọ girama rẹ. Ó sì lọ sí ilé-ìwé gíga, Yunifásítì ìlú Jos tí ó wà ní ipinle Jos, níbi tí ó ti kọ ẹkọ nípa Geology and Mining.Peters bẹrẹ iṣẹ rẹ gẹgẹ bíi òṣèré fíìmù àgbéléwò ní ọdún 1998 níbi tí ó ti kópa nínú fíìmù  Mama Sunday, lẹyìn náà, ó kópa nínú fíìmù kan tí wọn máa ń ṣe àfihàn rẹ lórí ẹrọ amóhùn-máwòrán lójoojúmọ, tí àkọlé rẹ ń jẹ  Everyday People, tí Tajudeen Adepetu gbé jáde. Ní ọdún 2004, ó kó kúrò lórílẹ-èdè Naijiria láti lọ sí òkè-òkun, ní U.S, níbi tí ó ti gboyè nínú Visual Storytelling, ní New York University. Lẹyìn náà, Peters dara pọ mọ àwọn òṣèré ní ìlú Atlanta, ibẹ sì ni ó ti rí iṣẹ láti máa kọ nípa bí a ṣe ń darí fíìmù àgbéléwò. Wọn tún mú u ní REDucation, ibí sì ni àwon akọṣẹmọṣẹ ti fún un lẹkọọ tó kójú òṣùwọn nípa bí a ṣe ń ya eré lóríṣiríṣi àti bí a ṣe ń lo àwọn ohun èlò kámẹrà láti fi yàwòrán dáadáa, tí ó sì kọṣẹmọṣẹ.Peters bẹrẹ iṣé rẹ gẹgẹ bíi olóòtú àti ayàwòrán àti fọrán fún fíìmù àgbélewò ní pẹrẹu lọdún 2006, ó sì ṣiṣẹ lórí ọpọlọpọ eré tí wọn ṣe nílẹ Afirika àti Amerika. Láàrin ọdún mẹwàá, ó ti bá ọpọlọpọ àwọn gbajúmọ òṣèré ṣiṣẹ lọlọkan-ò-jọkan bíi;  Vivica A. Fox, Lynn Witfield, Eric Roberts, Karlie Redd, Paul Cambell, Richard Mofe-Damijo, Neville Sajere, Ayo Makun, Ramsey Nuoah, Desmond Elliott, Majid Michel, Jim Iyke, Chris Attoh, Funke Akindele, Oc Ukeje, Jeta Amata, Van Vicker, Nse Ikpe Etim, Lisa Raye McCoy, Mercy Johnson, Stella Damasus, James Michael Costello, Sulehk Sunman, Yvonne Okoro, Carl Anthony Payne, Joseph Benjamin àti Tangi Miller.Ní ọdún 2014, ìròyìn jẹ ka mọ pé fíìmù àgbéléwò kan tí Peters jẹ olùdarí fún, tí àkọlé rẹ ń jẹ 30 Days in Atlanta ló jèrè owó tó pọ jù lọ. Ó sì di àkọsílẹ lọdọ àwọn Guiness Book of Records pé fíìmù ọhún ló jèrè owó tó pọ jù lọ láàrin àwọn fíìmù orílẹ-èdè Naijiria, India àti Amerika 